Digue'm quines entitats apareixen en el text següent:
Per tant, com ho fem? Doncs ja fa temps, ja ho ha dit, eh?, també la diputada Romero, ja fa temps que s'està començant a treballar en aquest sentit, a l'anterior legislatura, a l'altra i també des d'aquesta legislatura. Hi ha dos punts importants. El Fòrum de Diàleg Professional jo crec que és molt important, s'ha reunit vàries vegades i està buscant solucions en totes aquestes Línies. També l'Agenda Rural Catalunya, un procés participatiu on estem participant totes les zones rurals i on està doncs, precisament, buscant solucions una mica entre tots, eh? És un tema complex –és un tema complex. Evidentment, m'agradaria estar tot el dia parlant d'això però la presidenta em faria fora. Per tant, sí que anirem una mica per punts. Jo crec que dels punts claus que hem de fer un és recuperar la gerència territorial, la figura de la gerència territorial. Això ja ho hem fet. El doctor Felip Benavent és el gerent territorial de l'Alt Pirineu i Aran. De fet, hem de desplegar tots els àmbits del Govern al Pirineu i el primer que s'ha desplegat doncs és aquest. Punt número 2, aliances estratègiques. Són fonamentals aquestes aliances estratègiques entre els centres del Pirineu, tant d'atenció primària com hospitalària, amb els hospitals més grans. Això ho tenim: oncologia de Vielha està amb l'Hospital Vall d'Hebron; Cerdanya, la ginecologia i la pediatria està amb l'Hospital de Sant Pau; Olot té una aliança estratègica amb Campdevànol, l'Hospital de Vic també; la cooperativa Pediatria dels Pirineus doncs amb Sant Joan de Déu doncs ofereix una cobertura pediàtrica justament als dos Pallars, a l'Alta Ribagorça i a l'Alt Urgell, amb combinació amb Sant Joan de Déu. Això és fonamental perquè els professionals s'hi sentin identificats. Telemedicina, molt important fer el treball de la telemedicina. Hi ha molts exemples de telemedicina. La teledermatologia, la teleradiologia de Campdevànol, la teleconsulta d’endocrí a l'Hospital de Tortosa, el teleCOT de Figueres i els CAPs. I els ficaré dos exemples molt propers, la SalutAPProp, la SalutAPProp de l'Hospital Comarcal del Pallars, precisament, que mitjançant una APP controla els pacients crònics des de casa seva i evitant aquests desplaçaments.
Romero : polític, Fòrum de Diàleg Professional : organització, Felip Benavent : persona, Alt Pirineu i Aran : Entitat_Geopolítica, Govern : govern, Pirineu : muntanya, Vielha : Entitat_Geopolítica, Cerdanya : Entitat_Geopolítica, Hospital de Sant Pau : hospital, Olot : Entitat_Geopolítica, Campdevànol : Entitat_Geopolítica, Hospital de Vic : hospital, Pediatria dels Pirineus : organització, Sant Joan de Déu : hospital, Pallars : Entitat_Geopolítica, Alta Ribagorça : Entitat_Geopolítica, Alt Urgell : Entitat_Geopolítica, Figueres : Entitat_Geopolítica, Hospital Comarcal del Pallars : hospital, Hospital Vall d'Hebron : hospital, Hospital de Tortosa : hospital, SalutAPProp : programari